শহীদ মইনুল রোডের ৬ নম্বর বাড়ি

শহীদ মঈনুল সড়ক ৬ নম্বর বাড়ি ছিল ঢাকার সেনানিবাসে অবস্থিত একটি ঐতিহাসিক আবাসিক বাসভবন। এটি বাংলাদেশের আধুনিক রাজনৈতিক ইতিহাসে গুরুত্বপূর্ণ ভূমিকা পালন করেছে। বাংলাদেশের সাবেক রাষ্ট্রপতি জিয়াউর রহমান ও সাবেক প্রধানমন্ত্রী বেগম খালেদা জিয়ার বাসভবন যা তাদের স্মৃতির সঙ্গে সম্পর্কিত।

অবস্থান
এই বাড়ি অবস্থিত ছিল ৬ নম্বর, শহীদ মইনুল সড়ক, ঢাকা সেনানিবাস, ঢাকা, বাংলাদেশ। এটি ঢাকা ক্যান্টনমেন্টের একটি বিশিষ্ট আবাসিক এলাকায় অবস্থিত ছিল।


ঐতিহাসিক গুরুত্ব
এই বাড়িটি বাংলাদেশের প্রাক্তন রাষ্ট্রপতি এবং সেনাবাহিনীর প্রভাবশালী নেতা জিয়াউর রহমান এর পরিবারের আবাস হিসেবে ব্যবহৃত হতো। ১৯৮১ সালে জিয়াউর রহমানের হত্যার পর, তার স্ত্রী খালেদা জিয়া এর জন্য এই বাড়ি দীর্ঘ সময়ের জন্য লিজ দেওয়া হয়েছিল। এটি রাজনৈতিক ইতিহাস ও পারিবারিক স্মৃতির কেন্দ্র হিসেবে বিবেচিত হত।

১৯৭৫ সালের ১৫ই আগস্ট রাষ্ট্রপতি শেখ মুজিবুর রহমান হত্যাকান্ডের পরবর্তী রাজনৈতিক পরিস্থিতিতে এই বাড়িটির গুরুত্ব আস্তে আস্তে বাড়তে থাকে। তৎকালীন রাষ্ট্রপতি খন্দকার মোশতাক আহমেদ জিয়াউর রহমানকে সেনাপ্রধান হিসেবে নিয়োগ দেন। সেনাপ্রধান থাকা অবস্থায় জিয়াউর রহমান এই বাড়ি থেকেই অফিস করতেন। ১৯৭৫ সালের ৩রা নভেম্বর জেল হত্যা দিবস থেকে ঐতিহাসিক ৭ই নভেম্বর সিপাহী ও জনতার বিপ্লবের সময়েও তিনি এই বাড়িতে থাকা অবস্থায় ই গৃহবন্দী হন। এরপর সিপাহি-জনতার বিপ্লবের ফলে এই বাড়ি থেকে মুক্ত হয়ে তিনি ক্ষমতার কেন্দ্রবিন্দুতে চলে আসেন।  ১৯৭৭-১৯৮১ সাল পর্যন্ত রাষ্ট্রপতির দায়িত্ব পালনকালেও তিনি এই বাড়িটি থেকেই অফিস করতেন। বঙ্গভবনে বসবাস করেননি।

 ইজারা 
স্বাধীনতার পর ১৯৭২ সাল থেকে অ্যাডজুট্যান্ট জেনারেল হিসেবে জিয়াউর রহমানের সাথে শহীদ মইনুল সড়কের ৬ নম্বর বাড়িতে ওঠেন খালেদা জিয়া। ১৯৮১ সালের ৩০ মে রাষ্ট্রপতি জিয়া চট্টগ্রামে এক ব্যর্থ সেনা অভ্যুত্থানে নিহত হলে ১২ জুন তৎকালীন অস্থায়ী রাষ্ট্রপতি আবদুস সাত্তার সেনানিবাসের ওই বাড়িটি বৎসরে এক টাকার বিনিময়ে খালেদা জিয়ার নামে বরাদ্দ দেন।


বেগম জিয়া ১৯৭২ থেকে ২০১০ পর্যন্ত দীর্ঘ ৩৮ বছর এ বাড়িতে বসবাস করেছেন। স্বামী শহীদ জিয়ার স্মৃতিবিজড়িত এই বাড়ি থেকেই তিনি বিএনপির নেতৃত্ব ভার গ্রহণ করেন। এখান থেকেই তিনি তিনি এরশাদের বিরুদ্ধে নব্বইয়ের স্বৈরাচারবিরোধী আন্দোলনে নেতৃত্ব দেন। এরপর বাংলাদেশের প্রথম নারী প্রধানমন্ত্রী নির্বাচিত হন ১৯৯১ সালে। ১৯৯৬ ও ২০০১ সালের নির্বাচনেও প্রধানমন্ত্রী নির্বাচিত হওয়ার সময় তিনি এই বাড়িতেই থাকতেন। এ বাড়ি থেকেই তিনি তিনবার প্রধানমন্ত্রীর দায়িত্ব পালন করেছেন। কখনও তিনি গণভবনে ওঠেননি।

২০০৭ সালের ১১ই জানুয়ারি,এক এগারোর সেনাসমর্থিত তত্ত্বাবধায়ক সরকার দেশে জরুরি অবস্থা জারির সময় খালেদা জিয়া এই বাসভবনে থেকেই প্রতিবাদ জানান এবং পরবর্তীতে এখান থেকেই তাকে গ্রেফতার করা হয়, ২০০৮ সাল পর্যন্ত তাকে কারাবন্দী রাখা হয়। 

২০০৮ সালের নির্বাচনে শেখ হাসিনা ক্ষমতায় আসার পর ২০১০ সালের ১৩ই নভেম্বর তাকে জোরপূর্বক শহীদ মইনুল রোডের এই বাড়িটি থেকে উচ্ছেদ করা হয়।

খালেদা জিয়াকে উচ্ছেদ

২০১০ সালের ১৩ নভেম্বর, খালেদা জিয়াকে এই বাড়ি থেকে সরকারী ও সেনা কর্তৃপক্ষের উদ্যোগে জবরদস্তি উচ্ছেদ করা হয়। ক্যান্টনমেন্ট বোর্ড ও সরকারের নির্দেশে তার লিজ বাতিল করা হয়। উচ্ছেদ অভিযানের সময় র‍্যাব ও পুলিশ মোতায়েন করা হয় এবং মুখ্য গেট ভেঙে, দরজা ফাটিয়ে তাকে বাড়ি থেকে বের করা হয়।


বাড়িটি থেকে উচ্ছেদের পর তিনি বাকি জীবন গুলশানের 'ফিরোজা' বাসভবনে বসবাস করতেন। ২০১৮ সালে কারাবন্দী হওয়ার পর, পরবর্তীতে ২০২০ সালে করোনা মহামারির সময় আওয়ামী লীগ সরকারের বিশেষ শর্তে মুক্তি পেয়ে হাসপাতাল থেকে তিনি গুলশানের ‘ফিরোজা’ বাড়িতে ফিরেছিলেন।২০২৪ সালে ছাত্র-জনতার অভ্যুত্থান-এর ফলে হাসিনা সরকারের পতন হলে তিনি মুক্তি লাভ করেন এবং ২০২৫ সালে মৃত্যুর আগ পর্যন্ত এখানেই বাস করেছেন।

২০২৩ সালের অক্টোবর মাসে লন্ডনে এক সভায় বক্তৃতাকালে তৎকালীন প্রধানমন্ত্রী শেখ হাসিনা দম্ভের সুরে এই মন্তব্য করেন-  

ধ্বংস ও পুনঃনির্মাণ
উচ্ছেদের পর, এই ঐতিহাসিক বাড়িটি সম্পূর্ণভাবে ধ্বংস করা হয়। এর জায়গায় নির্মিত হয় একাধিক আধুনিক বহুতল ভবন, যা ঢাকা সেনানিবাসের কর্মকর্তাদের আবাস হিসেবে ব্যবহার করা হয়।



উল্লেখযোগ্য বাসিন্দারা
 জিয়াউর রহমান – বীর মুক্তিযোদ্ধা, স্বাধীনতার ঘোষক, বাংলাদেশ জাতীয়তাবাদী দল-বিএনপির প্রতিষ্ঠাতা, সাবেক সেনাপ্রধান ও প্রাক্তন রাষ্ট্রপতি।
 খালেদা জিয়া – সাবেক ফার্স্টলেডি, প্রাক্তন প্রধানমন্ত্রী, সাবেক বিরোধীদলীয় নেতা ও বিএনপি সাবেক চেয়ারপারসন।
 তারেক রহমান - জিয়াউর রহমান ও খালেদা জিয়ার বড় সন্তান, বিএনপির চেয়ারম্যান ও বর্তমান প্রধানমন্ত্রী। 
 আরাফাত রহমান - জিয়াউর রহমান ও খালেদা জিয়ার ছোট সন্তান।
 জোবাইদা রহমান - তারেক রহমানের স্ত্রী।
 জাইমা রহমান - তারেক রহমানের সন্তান।
 শর্মিলা রহমান - আরাফাত রহমান কোকো-র স্ত্রী।

আরও দেখুন
জিয়া-মজুমদার পরিবার
 শহীদ মঈনুল হোসেন
 ধানমন্ডি ৩২ ধ্বংসযজ্ঞ
 জিয়া স্মৃতি জাদুঘর
 বঙ্গবন্ধু স্মৃতি জাদুঘর
 বাংলাদেশ জাতীয়তাবাদী দলের চেয়ারম্যান
 বাংলাদেশ জাতীয়তাবাদী দল

তথ্যসূত্র

বিষয়শ্রেণী:ঢাকার ভবন ও স্থাপনা
বিষয়শ্রেণী:জিয়াউর রহমান
বিষয়শ্রেণী:খালেদা জিয়া
বিষয়শ্রেণী:জিয়াউর রহমানের স্মারক
বিষয়শ্রেণী:খালেদা জিয়ার স্মারক
বিষয়শ্রেণী:ঢাকা সেনানিবাস
বিষয়শ্রেণী:বাংলাদেশের সরকারি বাসভবন